Dohada bo‘lgan O‘zbekiston tashqi ishlar vaziri Baxtiyor Saidov Qatar bosh vaziri va tashqi ishlar vaziri Muhammad bin Abdulrahmon bin Jasim Ol Soniy bilan uchrashdi. Foto: TIV "Qatar bosh vaziri va tashqi ishlar vaziri Muhammad bin Abdulrahmon bin Jasim Ol Soniy janobi oliylari bilan uchrashishdan behad mamnunmiz", - deb yozdi O‘zbekiston TIV rahbari o‘zining Telegram-kanalida. Ikki davlat rahbarlari - O‘zbekiston prezidenti Shavkat Mirziyoyev va Qatar amiri Tamim bin Hamad Ol Soniy tomonidan erishilgan istiqbolli kelishuvlarni hayotga tatbiq etish, savdo-iqtisodiy hamkorlikni kengaytirish, madaniy diplomatiyani mustahkamlashga e’tibor qaratildi. Eslatib o‘tamiz, Qatar amiri Tamim bin Hamad Ol Soniy shu yilning 5-6 iyun kunlari davlat tashrifi bilan O‘zbekistonga keldi. O‘z navbatida, O‘zbekiston prezidenti Shavkat Mirziyoyev joriy yilning 1-2 oktyabr kunlari davlat tashrif bilan Qatarda bo‘ldi.